Author: Elena Malíková
Last saved by: lydia.babiakova

Správa zo zahraničnej pracovnej cesty

1. Účastníci ZPC

Meno:						Ing. Elena Malíková
Vysielajúca organizácia MŠVVaŠ SR:	Ministerstvo školstva, vedy, výskumu a športu SR, sekcia štátnej starostlivosti o šport
						Stromová 1, 813 30 Bratislava
Pracovné zaradenie:		riaditeľka odboru vzdelávania 
		a medzinárodnej spolupráce v športe
Znalosť jazykov:				anglický, francúzsky a ruský jazyk  	

Meno:						Mgr. Lýdia Babiaková
Vysielajúca organizácia MŠVVaŠ SR:	Ministerstvo školstva, vedy, výskumu a športu SR, sekcia štátnej starostlivosti o šport
						Stromová 1, 813 30 Bratislava
Pracovné zaradenie:		hlavná radkyňa odboru vzdelávania 
		a medzinárodnej spolupráce v športe
Znalosť jazykov:				anglický jazyk  	

2. Zahraničná pracovná cesta 

Štát: 						Belgicko
Mesto:						Gent
Vykonaná v dňoch: 				7.-8. decembra 2010	

Prijímajúca organizácia: 			Belgické predsedníctvo EÚ a Flámska trénerská škola
                                                                              v Gente (BLOSO)
Účel cesty:					Rokovanie členov pracovnej skupiny EÚ s názvom
„Vzdelávanie a odborná príprava v športe“

Spôsob financovania: 	MŠVVaŠ SR 

3. Rámcový program pobytu

Utorok, 7. decembra 2010
Príchod, registrácia účastníkov rokovania
1, Privítanie, prezentácia vízie športu vo Flámsku
2, Vrcholový šport a štúdium/práca
3, Prezentácia projektu „Be Gold“
4, Prehliadka Flámskej trénerskej školy (BLOSO) a jej športového strediska pre vrcholový šport v Gente
5, Odborná príprava trénerov vo Flámskej trénerskej škole (BLOSO)
6, Európsky kvalifikačný rámec a kvalifikácie v športe

Streda, 8. decembra 2010
7, Úvod do problematiky 
o	Rozvoj politiky EÚ v oblasti športu
o	Rozvoj politiky EÚ v oblasti vzdelávania
o	Špecifiká rozvoja politiky EÚ v oblastiach vzdelávania a športu
8,  Európsky kvalifikačný rámec
o	Implementácia športu v Národnom kvalifikačnom rámci
o	Sektorové kvalifikácie v športe a ich prepojenie na oblasť športu
o	Uznávanie neformálneho vzdelávania v športe
9, Smernica EÚ 36/2005
10, Usmernenie EÚ pre pohybové aktivity v oblasti vzdelávania a školského športu
11, Závery a ukončenie rokovania
Odchod delegácií

4. Všeobecné informácie k problematike

Pracovná skupina EÚ s názvom „Vzdelávanie a odborná príprava v športe“ vznikla z iniciatívy Európskej komisie v roku 2009  počas českého predsedníctva EÚ a je tvorená zástupcami Rakúska, Belgicka, Cypru, Českej republiky, Nemecka, Fínska, Francúzska, Maďarska, Litvy, Luxemburska, Holandska, Poľska, Slovenska a Veľkej Británie. 
Cieľom rokovaní tejto pracovnej skupiny je rozpracovať agendu Európskej únie v oblasti vzdelávania v športe a pripravovať podklady pre rokovania generálnych riaditeľov športu a ministrov členských štátov EÚ zodpovedných za oblasť športu. 
Rokovacím jazykom tejto pracovnej skupiny je angličtina.

5. Stručné zhrnutie rokovania

Belgicko zorganizovalo v Gente štvrté rokovanie členov pracovnej skupiny EÚ s názvom „Vzdelávanie a odborná príprava v športe“. Cieľom rokovania bolo najmä prediskutovať aktuálne témy týkajúce sa agendy Európskej únie v oblasti vzdelávania v športe, navzájom sa informovať o aktivitách realizovaných jednotlivými členskými štátmi a dohodnúť sa na spoločnom postupe pre ďalšie obdobie. 
Rokovania sa zúčastnili zástupcovia Rakúska, Belgicka, Cypru, Nemecka, Francúzska, Maďarska, Litvy, Holandska, Poľska, Slovenska, Veľkej Británie a pozorovatelia Úradu EÚ Európskych olympijských výborov (EOC EU Office), EOSE a EAS. Zoznam účastníkov je prílohou č. 1.
Rokovacím jazykom bola angličtina, pracovné podklady pre rokovanie boli pripravené v angličtine alebo vo francúzštine.

Rokovanie prebiehalo počas dvoch dní a pozostávalo z dvoch častí. Program prvého dňa pripravilo BLOSO a moderátorkou bola pani Sonia Vanden Broeck. Program druhého dňa pripravila Európska komisia a moderátorom bol pán Michal Krejza.

Utorok, 7. decembra 2010
1, Privítanie, prezentácia vízie športu vo Flámsku
Albert Gryseels, výkonný riaditeľ Flámskej trénerskej školy (BLOSO)

2, Vrcholový šport a štúdium/práca
Paul Rowe, vedúci vrcholového športu BLOSO

3, Prezentácia projektu „Be Gold“
Eddy De Smedt, riaditeľ vrcholového športu BOIC (pozn. národný olympijský výbor v Belgicku)

4, Prehliadka športového strediska pre vrcholový šport v Gente
Alexis De Clerq, riaditeľ športového strediska BLOSO v Gente

5, Odborná príprava trénerov vo Flámskej trénerskej škole
Paul Eliaerts, vedúci Flámskej trénerskej školy

6, Európsky kvalifikačný rámec a kvalifikácie v športe
Tom Poppe, zástupca vedúceho Flámskej trénerskej školy

Streda, 8. decembra 2010
7, Úvod do problematiky
o	Rozvoj politiky EÚ v oblasti športu
o	Rozvoj politiky EÚ v oblasti vzdelávania
o	Špecifiká rozvoja politiky EÚ v oblastiach vzdelávania a športu
Michal Krejza, Bart Ooijen

8,  Európsky kvalifikačný rámec
o	Implementácia športu v Národnom kvalifikačnom rámci
o	Sektorové kvalifikácie v športe a ich prepojenie na oblasť športu
o	Uznávanie neformálneho vzdelávania v športe
9, Smernica EÚ 36/2005
10, Usmernenie EÚ pre pohybové aktivity v oblasti vzdelávania a školského športu
11, Závery a ukončenie rokovania

6. Závery a odporúčané návrhy

Počas rokovania pracovnej skupiny  EÚ s názvom „Vzdelávanie a odborná príprava v športe“ boli prediskutované aktuálne témy týkajúce sa agendy Európskej únie v oblasti vzdelávania v športe, informácie o aktivitách realizovaných jednotlivými členskými štátmi a bol dohodnutý spoločný postup pre ďalšie obdobie. Počas rokovaní boli získané informácie, ktoré budú využité pri novelizácii právnych predpisov a tvorbe koncepcií, predovšetkým v oblasti vzdelávania v športe. 

Návrhom pre sekciu štátnej starostlivosti o šport MŠVVaŠ SR je spolupracovať so sekciou celoživotného vzdelávania a strediskom pre uznávanie kvalifikácií vo vzdelávaní ohľadom implementácie kvalifikácií v športe do pripravovaného národného kvalifikačného rámca. 

7. Prehľad prinesenej dokumentácie 

Oficiálne rokovacie materiály sú uložené na sekcii štátnej starostlivosti o šport MŠVVaŠ SR. 

8. Osobitne vyhodnotený očakávaný prínos ZPC

SR ako členský štát EÚ sa priamo zúčastňuje rokovania a diskusie v rámci športovej agendy EÚ a má takto možnosť ovplyvniť tvorbu športovej politiky na európskej a národnej úrovni. 
Počas rokovaní boli získané informácie, ktoré budú využité pri novelizácii právnych predpisov a tvorbe koncepcií, predovšetkým v oblasti vzdelávania v športe. 
Členské štáty EÚ boli v rámci časti týkajúcej sa vzdelávania a odbornej prípravy v športe podrobne informované o jednotnom vzdelávacom systéme odborníkov v športe na Slovensku. 
V neformálnej diskusii bola prekonzultovaná so zástupcami viacerých ministerstiev možnosť vytvárať funkčné siete a partnerstvá pre budúce projekty financované z prostriedkov EÚ (Belgicko, Grécko, Cyprus).

9. Prenos zverejnenia výsledkov ZPC, prenos získaných informácií

Informácie o rokovaní v Gente boli postúpené v rámci sekcie štátnej starostlivosti o šport relevantným pracovníkom a zverejnené na webovom sídle MŠVVaŠ SR.

Súhlasím so zverejnením správy na internete.
Bratislava, 23. decembra 2010		

Vypracovali:
Ing. Elena Malíková, riaditeľka odboru vzdelávania a medzinárodnej spolupráce v športe
Mgr. Lýdia Babiaková, hlavná radkyňa odboru vzdelávania a medzinárodnej spolupráce v športe
 				
Schválil: 
Ing. Pavol Swiec, generálny riaditeľ sekcie štátnej starostlivosti o šport 

Prílohy: 
1.	Zoznam účastníkov rokovania (je uložený na sekcii štátnej starostlivosti o šport MŠVVaŠ SR)